IZVOD IZ ZAPISNIKA

sa XLV. sjednice Školskog odbora Osnovne škole Zlatar Bistrica

održane 26.1.2017.g. u prostorijama OŠ Zlatar Bistrica u 18.30 sati

Prisutni članovi: Andreja Jertec, Marija Hudi Hitrec, Luka Levar, Davor Sugnetić, Iva Šantek, Suzana Žunić, Jasna Jakopec

Ostali prisutni: Natalija Jug (tajnica)

Nakon konstatacije da je na sjednici prisutan dovoljan broj članova jednoglasno je prihvaćen sljedeći dnevni red:

DNEVNI RED:

1. Glasovanje i donošenje odluke o izboru kandidata za ravnatelja/icu OŠ Zlatar Bistrica
2. Pitanja i prijedlozi

Prije prelaska na prvu točku dnevnoga reda predsjednica ŠO pročitala je zapisnik prethodne sjednice. Primjedbi nije bilo. Zapisnik je usvojen jednoglasno.

**Ad. 1. Glasovanje i donošenje odluke o izboru kandidata za ravnatelja/icu OŠ Zlatar Bistrica**

Predsjednica Školskog odbora otvorila je raspravu o izboru ravnatelja/ice OŠ Zlatar Bistrica.

Marija Hudi Hitrec, predstavnica Učiteljskog vijeća izvijestila je nazočne članove ŠO da je na sjednici Učiteljskog vijeća 13.1.2017. g. Učiteljsko vijeće tajnim glasovanjem s trinaest (13) glasova izabralo kandidata pod rednim brojem 3. Slunjski Boženu.

Jasna Jakopec, predstavnica Skupa radnika izvijestila je nazočne članove ŠO da je na Skupu radnika 13.1.2017. g. Skup radnika tajnim glasovanjem s dvadest i jednim (21) glasom izabralo kandidatkinju pod rednim brojem 1. Kokot Pelko Jasnu.

Iva Šantek, predstavnica Vijeća roditelja izvješćuje nazočne članove ŠO da je Vijeće roditelja 13.1.2017. g. tajnim glasovanjem s pet (5) glasova izabralo kandidatkinju pod rednim brojem 1. Kokot Pelko Jasnu iz Zlatar Bistrice.

Predsjednica Školskog odbora podsjetila je da su članovi Školskog odbora iz redova radnika, učitelja i roditelja dužni zastupati stajališta koja su zauzela njihova izborna tijela.

Nakon izvješća članovi Školskog odbora pristupili su glasovanju za izbor ravnatelja OŠ Zlatar Bistrica, te javnim glasovanjem s pet (5) glasova od ukupno sedam (7) izabrali su kandidatkinju pod rednim brojem 1. Kokot Pelko Jasnu za ravnateljicu OŠ Zlatar Bistrica.

Školski odbor donosi Odluku o izboru Jasne Kokot Pelko za ravnateljicu OŠ Zlatar Bistrica.

Predsjednica Školskog odbora je obavijestila članove Školskog odbora da je sukladno odredbama Zakona o odgoju i obrazovanju u osnovnoj i srednjoj školi i Statuta Škole prije imenovanja ravnatelja potrebno ishoditi i prethodnu suglasnost ministra Ministarstva znanosti obrazovanja i sporta.

**Ad. 2.) Pitanja i prijedlozi**

Daljnjih pitanja i prijedloga nije bilo.

Sastanak Školskog odbora završio je u 18.45 sati.

Zapisničarka: Predsjednica ŠO

Natalija Jug Andreja Jertec